b'\n_START_ARTICLE_\nFranskbr\xc3\xb8dsand\n_START_PARAGRAPH_\nFranskbr\xc3\xb8dsand er en betegnelse, der undertiden anvendes i sp\xc3\xb8g om de halvtamme \xc3\xa6nder, der fodres med franskbr\xc3\xb8d i byernes parker og lignende. Disse \xc3\xa6nder kan have et aparte udseende, hvis det drejer om krydsninger (hybrider) mellem tam\xc3\xa6nder og vilde gr\xc3\xa5\xc3\xa6nder. De kan b\xc3\xa5de v\xc3\xa6re st\xc3\xb8rre end den vilde gr\xc3\xa5and og have anderledes farvet fjerdragt, ofte med hvidt bryst._NEWLINE_Gr\xc3\xa5anden parrer sig gerne med \xc3\xa6nder af andre arter, hvorved der kan opst\xc3\xa5 levedygtige krydsninger. Enhver art eller delpopulation af en art har sin egen genpulje, der kendetegner lige pr\xc3\xa6cis den art eller population. I nogle dele af verden kan disse hybrider v\xc3\xa6re et problem, fordi der sker en "forurening" af genpuljen for populationer af sj\xc3\xa6ldne, lokale andearter.'